(પીટીઆઈ)	બેજીંગ, તા. ૭
તિબેટ પર ચીનના શાસનનો તિબેટીયનો ઉગ્ર વિરોધ કરી રહ્યા છે. આવા જ એક વિરોધ દરમ્યાન એક વ્યક્તિએ આત્મદાહ કરી દેતા તેનું મૃત્યુ નિપજ્યું છે. વિરોધ દરમ્યાન તેણે શરીર પર જ્વલનશીલ પ્રવાહી છાંટીને આગ ચાંપી દીધી હતી.
માહિતગાર સુત્રોના જણાવ્યા અનુસાર સંગે ગ્યાસ્તો નામના ૨૭ વર્ષીય તિબેટીયને આત્મદાહ દઈ દીધો હતો. ગ્યાસ્તોને બે બાળકો પણ છે. અત્યાર પર્યન્ત એક ડઝન કરતા વધુ લોકો આ પ્રકારે વિરોધ વ્યક્ત કરતા મૃત્યુને ભેટયા છે. તે લોકો તિબેટમાં ધાર્મિક અને ભાષા સ્વાતંત્ર્ય ઉપરાંત દલાઈ લામાને ફરી તિબેટમાં પરત આવવા દેવાની માંગ કરે છે. દલાઈ લામાને હાલ ભારતે રાજકીય શરણ આપેલું છે અને તેઓ હિમાચલના ધરમશાળા ખાતે રહે છે.